ΓΡΑΠΤΗ ΕΡΩΤΗΣΗ P-0304/01

υποβολή: Luciano Caveri (ELDR) προς την Επιτροπή

(2 Φεβρουαρίου 2001)

Θέμα: Η σήραγγα του Λευκού Όρους

Το δεύτερο εξάμηνο του τρέχοντος έτους έχει προγραμματισθεί να ανοίξει και πάλι η οδική σήραγγα του Λευκού Όρους, που θεωρείται ως ένας από τους σημαντικότερους οδικούς άξονες που διασχίζουν τις Άλπεις και τμήμα του διευρωπαϊκού δικτύου.

Ωστόσο, οι κάτοικοι της περιοχής ανησυχούν με τις προβλέψεις σύμφωνα με τις οποίες η μεταφορά αγαθών μέσω των Άλπεων θα αυξηθεί σημαντικά μέσα στα επόμενα χρόνια, ενώ η επαναλειτουργία της σήραγγας, πέραν του ότι θα προξενήσει σοβαρές βλάβες στο περιβάλλον, παραβιάζει τη Σύμβαση των Άλπεων την οποία κύρωσε η Ευρωπαϊκή Ένωση και στην οποία, μόλις προ ολίγων μηνών, προσετέθη ένα πρωτόκολλο σχετικά με το ευαίσθητο ζήτημα των μεταφορών.

Δύο είναι οι εναλλακτικές δυνατότητες που προσφέρονται. Η πρώτη αφορά την ολική απαγόρευση της κυκλοφορίας βαρέων εμπορικών οχημάτων και η δεύτερη αφορά την εφαρμογή ενός συστήματος ποσοστώσεων, σε συνδυασμό και με τα μέτρα ασφάλειας που κατέστησαν αναγκαία για τη λειτουργία της σήραγγας εν συνεχεία της αναθεώρησης που πραγματοποιήθηκε με αφορμή το πρόσφατο ατύχημα.

Θα μπορούσε άραγε να αναφέρει η Επιτροπή τις πληροφορίες που διαθέτει σχετικά με την πιθανή αύξηση της κυκλοφορίας εμπορευμάτων μέσω των Άλπεων στα επόμενα χρόνια, και ποιες είναι οι απόψεις της όσον αφορά το πρωτόκολλο στη Σύμβαση των Άλπεων για τις μεταφορές και τις δύο ενδεχόμενες εναλλακτικές δυνατότητες περί απαγόρευσης της κυκλοφορίας βαρέων φορτηγών οχημάτων ή της θέσπισης ποσοστώσεων στην κυκλοφορία τους;

Απάντηση της κας de Palacio εξ ονόματος της Επιτροπής

(23 Μαρτίου 2001)

Η Επιτροπή είναι πλήρως ενήμερη για τις περιβαλλοντικές ανησυχίες όσον αφορά τους διαδρόμους που διασχίζουν τις Άλπεις, αλλάπογραμμίζει ότι οι δράσεις πρέπει να είναι ισορροπημένες, ούτως ώστε να λαμβάνονταιπόψη οι οικονομικές ανάγκες. Το Λευκό Όρος είναι ένας από τους πλέον σημαντικούς άξονες διέλευσης μέσω των Άλπεων. Αποτελεί ένα καλό παράδειγμα το οποίο καταδεικνύει ότι είναι απαραίτητη η κατάλληλη δράση τόσο όσον αφορά τις σιδηροδρομικές μεταφορές όσο και τις οδικές- προκειμένου να προστατευτεί το περιβάλλον διασφαλίζοντας την ελεύθερη διακίνηση των εμπορευμάτων. Η αρχή της ελεύθερης διακίνησης των εμπορευμάτων δεν επιτρέπει τη ολική απαγόρευση των βαρέων οχημάτων μεταφοράς εμπορευμάτων, ακόμα και αν η Επιτροπή αναγνωρίζει πλήρως ότι η ελεύθερη διακίνηση εμπορευμάτων και οι βιώσιμες μεταφορές πρέπει να συμβαδίζουν. Ούτε δύναται η Επιτροπή να παράσχειποστήριξη σε λύσεις που βασίζονται στην ποσόστωση, δεδομένου ότι η κοινοτική νομοθεσία θέτει ως όρο για τις διεθνείς οδικές μεταφορές εμπορευμάτων την κατοχή κοινοτικής άδειας μεταφορών ανεξαρτήτως ποσοστώσεων(1). Η Επιτροπή έχει μάλλον προαγάγει κατά το παρελθόν και θα εξακολουθήσει να προάγει, μια σειρά συνεκτικών μέτρων που αποσκοπούν στη μείωση των αρνητικών αποτελεσμάτων της οδικής κυκλοφορίας σε όλη την Κοινότητα. Ένας τέτοιος φιλόδοξος στόχος μπορεί μόνο να επιτευχθεί με μια συνεκτική δέσμη συμπληρωματικών μέτρων, συμπεριλαμβανομένων, μεταξύ άλλων, των τεχνικών προτύπων (βελτίωση των περιβαλλοντικών απαιτήσεων και των απαιτήσεων ασφάλειας, ειδικότερα στις σήραγγες), των επενδύσεων σεποδομή, των μέσων τιμολόγησης (ευθυγραμμίζοντας τα τέλη μεταφορών με το πραγματικό

κόστος των μεταφορών όσον αφορά όλους τους τρόπους), καθώς επίσης και με μέτρα αύξησης της αποδοτικότητας του συστήματος μεταφορών (ειδικά με τη βελτιστοποίηση της διατροπικότητας) και με ενίσχυση της ανταγωνιστικότητας των σιδηροδρομικών μεταφορών γενικά. Η Επιτροπή δεσμεύεται ειδικότερα ναποστηρίξει το έργο προτεραιότητας μεταξύ Λυών και Τουρίνο του Διευρωπαϊκού Δικτύου Μεταφορών και έχει ήδη παράσχει έως 60 εκατομμύρια ευρώ για το έργο, ποσό το οποίο ανέρχεται στο 50 % των μελετών που έχουν διεξαχθεί έως τώρα. Η εν λόγω μελλοντική σιδηροδρομική σύνδεση που βασίζεται στη σήραγγα θα συμβάλει στη μείωση της κυκλοφορίας οδικού φορτίου στις Άλπεις.

Σύμφωνα με την άποψη της Επιτροπής, το πρωτόκολλο μεταφορών που προστέθηκε στη Σύμβαση των Άλπεων παρέχει το πλαίσιο, με βάση την αρχή της πρόνοιας, την αρχή της πρόληψης και την αρχή ο ρυπαίνων πληρώνει για τη διασφάλιση της βιώσιμης κινητικότητας και την προστασία του περιβάλλοντος, για όλους τους τρόπους μεταφορών στην περιοχή των Άλπεων. Η Επιτροπή θεωρεί ότι με τηνπογραφή του πρωτοκόλλου για την εφαρμογή της Σύμβασης των Άλπεων στον τομέα των μεταφορών, η Κοινότητα θα δώσει σε όλα τα συμβαλλόμενα μέρη το σημαντικό πολιτικό μήνυμα ότι ηπογραφή και η επικύρωση του πρωτοκόλλου πρέπει να αποτελεί προτεραιότητα. Αυτός είναι ο λόγος για τον οποίο η Επιτροπή έχει προσφάτωςποβάλει πρόταση απόφασης του Συμβουλίου σχετικά με τηνπογραφή του εν λόγω πρωτοκόλλου(2).

Σχετικά με τις στατιστικές όσον αφορά την κυκλοφορία φορτίου στο τόξο των Άλπεων, η μέση ετήσια αύξηση μεταξύ 1993 και 1998πολογίζεται σε 3,8 %. Η Επιτροπή γνωρίζει τις διάφορες προβλέψεις πουπολογίζουν ότι η προκύπτουσα ετήσια αύξηση κυκλοφορίας φορτίου θα κυμανθεί από 2 % έως 5 %, ανάλογα με τιςποθέσεις. Αυτή η αναμενόμενη αύξηση καταδεικνύει την ανάγκη να διασφαλιστεί ότι η σήραγγα Λυών-Τουρίνο θα τεθεί σε λειτουργία το συντομότερο δυνατόν.

(1) Κανονισμός (ΕΟΚ) αριθ. 881/92 του Συμβουλίου, της 26ης Μαρτίου 1992, σχετικά με την πρόσβαση στην αγορά των οδικών εμπορευματικών μεταφορών μέσα στην Κοινότητα, οι οποίες έχουν ως σημείο αναχώρησης ή προορισμού το έδαφος κράτους μέλους ή διέρχονται από το έδαφος ενός ή περισσοτέρων κρατών μελών (ΕΕ L 95 της 9.4.1992).

(2) COM(2001)18 τελικό.